Is a Buchståb ned zum Vokalisian, kãu ma üwa eam a Sukun ( ــْـ ‎, im Woatinnan)  oda Dschazma (im Büidl rechts åis 2b dåagstöid, am End vum Woat) schreim. A letzts Hüifszeichn is dãun nu de Schadda (aa Taschdid gnennt;  ــّـ ‎), de zoagt, dass a Konsonant vadoppid is. Kimmt zu da Schadda nu a Vokalisazionszeichn, dãun kimmt des üwa oda unta d'Schadda, ned üwa oda unta'n Buchståm (a Kasra lãndt so åiso üwa'm Buchståm). A Beispüi zum Vaãuschaulichn vu da Schadda is aa då wieda s'Woat Allah, wo üwa'm  zweitn Lam a Schadda und üwa da Schadda s'kloane Alif steht.